CELEX ID: 32011D0313
Publication Date: 2011-05-26

Document:
KOMISIJOS SPRENDIMAS
2011 m. gegužės 26 d.
dėl korekcinių koeficientų, nuo 2010 m. vasario 1 d., kovo 1 d., balandžio 1 d., gegužės 1 d. ir birželio 1 d. taikytinų trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, patikslinimo
(2011/313/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo, ypač į jos 336 straipsnį,
atsižvelgdama į Tarybos reglamentu (EEB, Euratomas, EAPB) Nr. 259/68 (1) nustatytus Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, ypač į jų X priedo 13 straipsnio antrą pastraipą,
kadangi:
(1)
Tarybos reglamentu (ES) Nr. 768/2010 (2) pagal Tarnybos nuostatų X priedo 13 straipsnio pirmą pastraipą nustatyti korekciniai koeficientai, nuo 2009 m. liepos 1 d. taikytini trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta.
(2)
Pagal Tarnybos nuostatų X priedo 13 straipsnio antrą pastraipą reikėtų patikslinti nuo 2010 m. vasario 1 d., kovo 1 d., balandžio 1 d., gegužės 1 d. ir birželio 1 d. taikytinus kai kuriuos iš šių korekcinių koeficientų, nes, remiantis Komisijos turimais statistiniais duomenimis, pagal korekcinį koeficientą ir atitinkamą valiutų keitimo kursą apskaičiuojamas pragyvenimo išlaidų kitimas kai kuriose trečiosiose šalyse buvo 5 % didesnis (nuo paskutinio jų nustatymo arba nuo jų ankstesnio patikslinimo Komisijos sprendimu 2010/790/ES (3)),
PRIĖMĖ ŠĮ SPRENDIMĄ:
1 straipsnis
Tikslinami kai kuriose priede nurodytose trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikytini korekciniai koeficientai. Priede pateiktos penkios mėnesinės lentelės, kuriose tiksliai nurodomos šalys ir kiekvienai iš šių šalių taikytinos datos iš eilės (2010 m. vasario 1 d., kovo 1 d., balandžio 1 d., gegužės 1 d. ir birželio 1 d.).
Atlyginimams apskaičiuoti naudoti valiutos keitimo kursai nustatyti remiantis Finansinio reglamento įgyvendinimo taisyklėmis ir atitinka pirmoje pastraipoje minėtas datas.
2 straipsnis
Šis sprendimas įsigalioja pirmą kito mėnesio po jo paskelbimo Europos Sąjungos oficialiajame leidinyje dieną.
Priimta Briuselyje 2011 m. gegužės 26 d.

EuroVoc Classification:
Level 1: 100148
100143
100142
100153
100144
Level 2: 100199
100171
100169
100235
100174
Level 3: 3489
2491
5130
2166
2486
All Descriptors: 1026
1048
2300
4271
4390
5251